**Sunt pasăre nomadă**

*Aspiranta*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sunt doar o pasăre nomadă

Îmi este dor de primul meu Acasă,

un dor de tot ce-i dincolo

de cortina timpului pătimaş,

am déjà vu constant ce-mi asaltează visul

din adâncul nopţilor

ce-au amuţit.

Devin pe ascuns femeia-pasăre

ce reînvaţă zborul

pe-aripi de îngeri călători,

închid o uşă şi deschid o fereastră

pentru a porni spre necuprins,

sunt doar o pasăre nomadă

amorţită de lespedea

aşteptării,

dar mi-am pus nuferi pe aripi

să-mbrăţişez cu o mie de petale

moment Acum

şi să pornesc

în zbor astral, ca la-nceputurile

vieţii,

căutând iubirea

uitată printre

galaxii.